stanford-oval/wikipedia huggingface dataset:
Paatsalo (Sysmä)
Historiaa

Saari on ollut ainakin 1800-luvulla asuttu, sillä esimerkiksi A.F. Hirnin pitäjänkartassa vuosilta 1856–1857 on alueelle piirretty kaksi kaskialuetta. Kaskialueet on myös havaittu arkeologisessa inventoinnissa maaperän hiilikerrostumina ja pellon reunalle kasatuista kaskiraunioista. Saaren itärannalla on sijainnut torppa, johon kasket saattavat liittyä. Torpan läheltä on löytynyt pieniä nauriskuoppia ja hiekanottokuoppa, johon on jätetty romua.
Myöhemmin on Paatsalo, ja näköjään myös ympäryssaaretkin, olleet asumattomia vuosien 1920 ja 1942 taloudellisisten karttojen mukaan. Samaa esittävät peruskartat vuosilta 1969, 1985 ja 1993.
Dustin Moskovitz

Dustin Moskovitz
Dustin Moskovitz on yksi Facebookin perustajista. Moskovitz toimi yhtiön ensimmäisenä teknisenä johtajana. Moskovitz oli mukana kehittämässä Facebookin alkuperäistä alustaa, joka on kasvanut yhdeksi maailman suurimmista sosiaalisen median alustoista. Hän oli vastuussa monista Facebookin keskeisimmistä ominaisuuksista, kuten uutissyötteestä ja ryhmistä, jotka toimivat edelleen keskeisinä osina alustaa.
Vuonna 2008 Moskovitz perusti yhdessä Dustin Rosenin kanssa projektinhallintasovellus Asanan, joka on suunnattu yrityksille ja yhteisöille. Asana on suunniteltu helpottamaan tiimityötä ja projektien hallintaa. Sovellus on saavuttanut suuren suosion ja sitä käyttävät monet suuret yritykset ympäri maailmaa. Moskovitz on myös perustanut hyväntekeväisyysjärjestö Good Venturesin, joka keskittyy globaaleihin ongelmiin, kuten köyhyyteen ja terveydenhuoltoon. Järjestö on tehnyt yhteistyötä monien muiden hyväntekeväisyysjärjestöjen kanssa ja on saanut aikaan merkittäviä tuloksia eri puolilla maailmaa.
Moskovitz on yksi maailman nuorimmista miljardööreistä ja hänen nettovarallisuutensa on arvioitu yli 20 miljardiin dollariin. Hän on myös tunnettu filantrooppi, joka on lahjoittanut merkittäviä summia hyväntekeväisyyteen. Moskovitz on ollut mukana monissa aloitteissa, jotka pyrkivät ratkaisemaan globaaleja ongelmia, kuten ilmastonmuutos ja köyhyys.
Penelopeia

| Penelopeia: Penelopen ja Odysseuksen myytti> The Penelopiad: The Myth of Penelope and Odysseus |
| --- | --- |

Alkuperäisteos
Kirjailija:  Margaret Atwood
Kieli:  englanti
Genre:  metafiktio
Kustantaja:  Canongate Books
Julkaistu:  2005
Suomennos
Suomentaja:  Kristiina Drews
Kustantaja:  Tammi
Ulkoasu:  sidottu
Sivumäärä:  169
ISBN:  951-31-2330-8
Sarja: Myytti-sarja
Löydä lisää kirjojaKirjallisuuden teemasivulta
Penelopeia: Penelopen ja Odysseuksen myytti on Margaret Atwoodin kaunokirjallinen teos vuodelta 2005. Se käsittelee Odysseuksen tarua Penelopen ja 12 hirtetyn neidon kertomana. Romaani oli Mythopoeic-palkintoehdokkaana 2006. Alkuteoksen nimi on The Penelopiad: The Myth of Penelope and Odysseus. Suomennoksen on tehnyt Kristiina Drews.
Aiheesta muualla

Sanna Nyqvist: Penelopen verkossa. Kiiltomato.net 26.11.2005.
Kaisa Kurikka: Penelope puhuu nyt itse. Turun sanomat 19.1.2006.
Dorothy Dorow

Dorothy Margaret Dorow (22. elokuuta 1930 Lontoo – 15. huhtikuuta 2017) oli brittiläinen sopraano, joka tuli tunnetuksi tulkinnoillaan 1900-luvun avantgardesäveltäjien teoksista.
Dorow aloitti pianonsoiton 2-vuotiaana ja pääsi 18-vuotiaana täysipäiväiseksi opiskelijaksi Trinity College of Musiciin, jossa opiskeli sävellystä, pianonsoittoa ja laulua. Hän kehitti tekniikkaansa myös Maggie Teyten johdolla ilmeisesti tämän viimeisenä oppilaana. Dorow debytoi Lontoossa vuonna 1958. Hän kantaesitti urallaan muiden muassa Alexander Goehrin, Peter Maxwell Daviesin, Harrison Birtwistlen, Richard Rodney Bennettin, Pierre Boulez'n, György Ligetin, Hans Werner Henzen, Luigi Dallapiccolan, Sylvano Bussottin ja Luigi Nonon teoksia. Dorow loi Hilde Mackin roolin Henzen oopperassa Elegy for Young Lovers Glyndebournen oopperafestivaalissa.
Dorow oli vuodesta 1954 naimisissa Daniel Bellin kanssa ja muutti miehensä kanssa Ruotsiin vuonna 1963. Dorowin saama julkisuus väheni Isosta-Britanniasta lähdön ja nuoren perheen tuomien vastuiden myötä. Hän kuitenkin jatkoi laulamista etenkin levytyksillä. Avioliitto päättyi ja Dorow muutti sittemmin Alankomaihin, jossa toimi vuodesta 1977 lauluprofessorina Maastrichtin yliopistossa. Hän joutui luopumaan esiintymisestä vuonna 1986 sairastuttuaan fibromyalgiaan ja muutti vuonna 1992 Cornwalliin. Dorow sai vuonna 1987 Edison-palkinnon Anton Webernin laulujen kokonaislevytyksestä pianisti Rudolf Jansenin kanssa. Muita säveltäjiä, joiden teoksia Dorow levytti, olivat muiden muassa Fartein Valen, Arnold Schönberg, Alban Berg, Benjamin Britten, Gustav Holst, Arthur Bliss ja Arnold Bax.
Dorow kuoli 86-vuotiaana. Hänellä oli tytär ja poika.
Penelope Wilton

| Penelope Wilton |
| --- | --- |
 Penelope Wilton vuonna 2013.
Henkilötiedot
Syntynyt: 3. kesäkuuta 1946 (ikä 78) Scarborough, Yhdistynyt kuningaskunta
Näyttelijä
Aktiivisena:  1972–
Merkittävät roolit:  Isobel Crawley  Downton Abbey  Harriet Jones  Doctor Who
Aiheesta muualla
IMDb
Elonet
Penelope A. Wilton (s. 3. kesäkuuta 1946) on brittiläinen näyttelijä. Hän on esiintynyt muiden muassa elokuvissa Huuto vapaudelle (1987), Iris (2001), Shaun of the Dead (2004) ja Ylpeys ja ennakkoluulo (2005). Hänen tunnetuimpia televisioroolejaan ovat rooli Isobel Crawleyna draamasarjassa Downton Abbey ja Harriet Jonesina  science fiction -televisiosarjassa Doctor Who. Wilton on lisäksi palkittu kahdesti Critics' Circle Theatre Awardilla teatterirooleistaan.
Wiltonin toisena aviomiehenä oli vuosina (1991–2001) näyttelijäkollega Ian Holm. Hän oli aiemmin (1975–1984) ollut naimisissa Daniel Masseyn kanssa.
Wiltonista tehtiin vuonna 2004 Brittiläisen imperiumin ritarikunnan upseeri.
Aiheesta muualla

Penelope Wilton Internet Movie Databasessa. (englanniksi)
Pentti Kivistö

Pentti Eino Johannes Kivistö (11. elokuuta 1922 Lappee – 2016) oli suomalainen kirjailija. Kivistö toimi Kirjoittajayhdistys Paltta ry:n johtokunnassa 1963−1965, 1969−1971, ja puheenjohtajana 1968. Kivistö on antanut kirjallisuusarvosteluja Kansan Työlle 1953−1957, Suomalaiselle Suomelle 1958−1961, ja TV-arvosteluja Etelä-Saimaalle 1970−1974.
Teoksia

Luolakuvat : runoja. WSOY 1952
Vedenharmaat urut. Karisto 1956
Urho. Karisto 1958
Naamiot : 1-näytöksinen huvinäytelmä. Seuranäytelmiä 605. Karisto 1965
Paolo ja Vittorio Taviani

Paolo (oikealla) ja Vittorio Taviani Cannesin elokuvajuhlilla 2015.
Paolo Taviani (8. marraskuuta 1931 San Miniato, Italia – 29. helmikuuta 2024) ja Vittorio Taviani (20. syyskuuta 1929 San Miniato, Italia – 15. huhtikuuta 2018) olivat italialaisia elokuvaohjaajia. He olivat veljeksiä ja työskentelivät yhdessä.
Uran alkuvaihe

Veljekset olivat kotoisin Toscanan maaseudulta. Lapsina he joutuivat toisen maailmansodan aikana pakenemaan natseja ja fasisteja kotikylästään, mikä on heijastunut heidän elokuviinsa. Vittorio opiskeli jonkin aikaa oikeustiedettä ja Paolo humanistisia tieteitä Pisan yliopistossa. Heidän innostuksensa elokuvataiteeseen syntyi Roberto Rossellinin neorealististen elokuvien ansiosta. He alkoivat vuonna 1950 hoitaa Pisan elokuvakerhoa.
Tavianit muuttivat vuonna 1954 Roomaan ja tekivät siellä lyhyen näytelmäelokuvan, joka käsitteli natsien heidän kotikylässään tekemää verilöylyä. Seuraavat viisi vuotta he työskentelivät eri elokuvaohjaajien apulaisina ja tekivät opiskelutoverinsa Valentino Orsinin kanssa kymmenkunta dokumenttifilmiä sekä vuonna 1960 dokumenttielokuvan Italia ei ole köyhä maa, joka perustui Alberto Moravian teokseen. Sama kolmikko toteutti vuonna 1962 ensimmäisen täyspitkän näytelmäelokuvansa, Un Uomo da bruciare. Vaikka veljekset olivat luonteiltaan erilaisia, he pystyivät rakentavaan yhteistyöhön. Käsikirjoitus valmistettiin yhdessä, ja kenttätyössä he ohjasivat kohtaukset vuorotellen. Lopputulos oli hämmästyttävän yhdenmukainen.
Tunnetuimmat ja palkituimmat filmit

Veljesten useimmat elokuvat käsittelevät köyhän Etelä-Italian historiaa ja nykyaikaa. Toinen keskeinen aihe on työväenluokan ja sen kapinoinnin analyysi. Vuodesta 1964 alkaen Tavianit filmasivat useita historiallisia, kumouksellisiin mutta yksinäisiin miehiin liittyviä tarinoita. Esimerkiksi vuoden 1974 tarina Allonsanfàn (Petturi) kuvaa utopistisosialistista ryhmää, josta päähenkilö luopiomaisesti eroaa. Elokuvan päähenkilöä esitti Marcello Mastroianni. Cannesin elokuvajuhlilla 1977 Tavianit saivat Kultainen palmu -palkinnon ja Fiprescin palkinnon elokuvasta Isäni, herrani (Padre padrone). Se perustuu kirjailija Gavino Leddan teokseen ja kuvaa nuorukaisen kasvua ankaran isän kurituksessa. Vuonna 1982 veljekset saivat Cannesissa tuomariston palkinnon elokuvasta Tähtikirkas yö (La notte di San Lorenzo). Tarina on sijoitettu veljeksille lapsuudesta tuttuun kyläympäristöön ja vuoteen 1944, mutta näkökulma on pienen tytön. Runollisesti toteutetussa filmissä todellisuus sotkeutuu ihmisten unelmiin ja pelkoihin sekä hengissä säilymisen haluun.  Vuonna 2012 heidän elokuvansa Caesarin on kuoltava (Cesare deve morire) sai Berliinin elokuvajuhlien pääpalkinnon Kultaisen karhun.
Kirjallisuutta

Taviani-teemanumero, Filmihullu 4/2000.
Aiheesta muualla

Paolo Taviani Internet Movie Databasessa. (englanniksi)
Vittorio Taviani Internet Movie Databasessa. (englanniksi)
Paolo Taviani Elonetissä.
Vittorio Taviani Elonetissä.
Vittorio Tavianin muistokirjoitus Helsingin Sanomissa
Parisuhdehautausmaa

| Parisuhdehautausmaa Viivi |
| --- | --- | --- |

Studioalbumin tiedot
 Julkaistu: 11. maaliskuuta 2022
 Formaatti: digitaalinen
 Tuottaja(t): Lauri Halavaara Jukka Immonen
 Tyylilaji: pop
 Kesto: 40.05
 Levy-yhtiö: Capitol
Listasijoitukset
  Suomen virallinen albumilista: 1.
Viivin muut julkaisut
|   | Parisuhdehautausmaa 2022 |   |
Singlet albumilta Parisuhdehautausmaa
 ”Sä päätit tän” Julkaistu: 21. helmikuuta 2020  ”Lauseet on vaan lauseita” Julkaistu: 5. kesäkuuta 2020  ”Lääke” Julkaistu: 11. joulukuuta 2020  ”USA” Julkaistu: 18. kesäkuuta 2021  ”Hyväuskoinen” Julkaistu: 5. marraskuuta 2021
Parisuhdehautausmaa on suomalaisen poplaulajan Viivin 11. maaliskuuta 2022 julkaistu esikoisalbumi. Albumin teemana on parisuhteiden päättyminen ja sydänsurut. Albumi nousi ensimmäisellä listaviikollaan Suomen virallisen albumilistan toiselle sijalle, mutta kolmannella viikollaan se nousi listan kärkeen.
Albumilta ennakkoon julkaistujen singlejen myötä Viivi sai myös viisi ehdokkuutta toukokuussa 2022 järjestettävään Emma-gaalaan. Ehdokkuudet tulivat muun muassa kategorioista Vuoden pop (kappaleilla ”Lääke”, ”USA”, ”Hyväuskoinen”), Vuoden biisi (”USA”) ja Vuoden musiikkivideo (Hyväuskoinen).
Tekeminen

Albumin kaikki kappaleet on tuottanut Lauri Halavaara. Lisäksi Jukka Immonen on ollut mukana tuottamassa ”Lääke”-kappaletta. Albumin sävellykset ja sanoitukset ovat Viivin itsensä tekemät yhdessä Halavaaran ja Joonas Kerosen kanssa. Albumin kappaleita tehtiin kolmen vuoden ajan. Viivi on kertonut kappaleiden tekstien olevan hänen omasta ja läheistensä elämistä.
Albumi on nimetty albumin viimeisen raidan, ”Parisuhdehautausmaa”, mukaan. Kappaleen nimi on peräisin albumin tekijäkolmikon yhdessä Eetu Kalavaisen kanssa tekemästä, julkaisemattomasta, kappaleesta, jossa mukana ollut parisuhdehautausmaa-sana koettiin sopivan paremmin heidän tekemäänsä uuteen kappaleeseen. Sana päätyi lopulta myös albumin nimeksi, kun sen huomattiin sopivan kuvastamaan albumin kaikkia kappaleita.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Intro | Joonas Keronen, Lauri Halavaara, Viivi Korhonen | 0.40 |  |  |  |  |  |  |
| 2. | Kultapieni | Keronen, Halavaara, Korhonen | 2.59 |  |  |  |  |  |  |
| 3. | Lääke | Keronen, Halavaara, Korhonen | 3.21 |  |  |  |  |  |  |
| 4. | Ainoa miinus | Keronen, Halavaara, Korhonen | 3.28 |  |  |  |  |  |  |
| 5. | Viimeistä kertaa | Keronen, Halavaara, Korhonen | 3.31 |  |  |  |  |  |  |
| 6. | Onnellinen (feat. Elias Kaskinen) | Keronen, Halavaara, Korhonen, Elias Kaskinen | 2.49 |  |  |  |  |  |  |
| 7. | USA | Keronen, Halavaara, Korhonen, Vilma Alina | 3.18 |  |  |  |  |  |  |
| 8. | Sä päätit tän | Keronen, Halavaara, Korhonen | 3.12 |  |  |  |  |  |  |
| 9. | Ehdottomasti | Keronen, Halavaara, Korhonen | 2.23 |  |  |  |  |  |  |
| 10. | Lauseet on vaan lauseita (feat. Ahti) | Keronen, Halavaara, Korhonen, Ahti Peltonen | 3.48 |  |  |  |  |  |  |
| 11. | Ystäviä | Keronen, Halavaara, Korhonen | 3.02 |  |  |  |  |  |  |
| 12. | Hyväuskoinen | Keronen, Halavaara, Korhonen | 3.26 |  |  |  |  |  |  |
| 13. | Parisuhdehautausmaa | Keronen, Halavaara, Korhonen, Eetu Kalavainen | 4.03 |  |  |  |  |  |  |
Singlet

Albumin ensimmäinen single ”Sä päätit tän” julkaistiin helmikuussa 2020. Kesäkuussa 2020 julkaistulla toisella singlellä ”Lauseet on vaan lauseita” oli mukana rap-artisti Ahti. Kumpikaan singleistä ei noussut listoille.
Joulukuussa 2020 julkaistu kolmas single ”Lääke” menestyi jo huomattavasti paremmin. Kappale nousi tammikuussa suoraan singlelistan kolmannelle sijalle. Listan viiden parhaan joukossa se oli neljän viikon ajan. Radioiden 20. soitetummaksi kappaleeksi se nousi maaliskuussa 2021. Single on ylittänyt platinalevyrajan.
Kesäkuussa 2021 julkaistu ”USA”-single menestyi vielä paremmin kuin edeltäjänsä. Kappale nousi syksyllä 2021 radioiden neljänneksi soitetuimmaksi kappaleeksi ja on ollut lähes 20 viikon ajan kymmenen soitetuimman joukossa. Single ylitti parissa kuukaudessa platinalevyrajan. Singlelle julkaistiin myös Konsta Vihavaisen ja Lisa Nikulan ohjaama musiikkivideo.
Albumilta julkaistiin viimeisenä singlenä ”Hyväuskoinen”-kappale, jolle on julkaistu myös musiikkivideo. Single on ylittänyt kultalevyrajan.
Arviot

Rumba: 4,3/10
Pamela Moore

| Pamela Moore |
| --- | --- |
 Pamela Moore lavalla Queensrÿchen kanssa vuonna 2006.
Henkilötiedot
Ammatti:  laulaja, lauluntekijä
Muusikko
Laulukielet:  englanti
Aktiivisena:  1981–
Tyylilajit:  popmusiikki 
Aiheesta muualla
www.pamelamoore.net
  [ Muokkaa Wikidatassa ] [ ohje ]  
Pamela Moore on yhdysvaltalainen laulaja-lauluntekijä. Hänen soolomateriaalinsa on yhdistelmä hard rockia, popia ja electronicaa.
Ura

Moore syntyi ja kasvoi Seattlessa Washingtonin osavaltiossa ja innostui jo nuorena teatterista ja esiintymisestä. Hän kävi musiikkipainotteisen high schoolin ja itseopiskeli soittamaan akustista kitaraa ja pianoa.
Uransa alkuaikoina Moore lauloi erinäisissä yhtyeissä sekä radio- ja televisiomainoksissa. 1980-luvun alussa hän sai mahdollisuuden levyttää ensimmäiset sooloalbuminsa Take a Look (1981) ja You Won’t Find Me There (1982). Varsinkin ensimmäinen sai hyvää palautetta, mutta pian toisen ilmestymisen jälkeen levy-yhtiö First American Records ajautui konkurssiin, mikä keskeytti Mooren lupaavasti alkaneen levytysuran.
Moore tunnetaan myös yhteistyöstään seattlelaisen Queensrÿchen kanssa. Yhtye etsi naislaulajaa vuoden 1988 konseptialbumilleen Operation: Mindcrime ja otti yhteyttä Mooreen kuultuaan hänen ääntään televisiomainoksessa. Moore antoi äänen sisar-Maryn hahmolle ja lauloi Geoff Taten kanssa dueton kappaleessa ”Suite Sister Mary”. Hän palasi rooliin albumin jatko-osassa Operation: Mindcrime II (2006), minkä lisäksi hän on esiintynyt useilla yhtyeen kiertueilla ja konserttitallenteilla.
1990-luvun lopussa Moore liittyi newyorkilaiseen Radar-yhtyeeseen, jonka ainoa albumi RPM ilmestyi vuonna 2000. Vuonna 2002 Moore teki Paul Spearin kanssa kappaleen ”Reminds Me”, joka soi indie-elokuvassa Minimal Knowledge. Konsertoituaan Queensrÿchen kanssa vuonna 2004 hän sai innostuksen elvyttää soolouransa, minkä seurauksena syntyi vuonna 2006 ilmestynyt albumi Stories from a Blue Room. Hän kirjoitti albumin yhdessä Rorschach Test -yhtyeen entisen kitaristin Benjamin Andersonin kanssa, ja sen tuotti Neil Kernon.
Moore on esiintynyt myös Paul Rodgersin ja Berlin-yhtyeestä tunnetun serkkunsa Terri Nunnin kanssa. Vuonna 2008 hän lauloi Solnan Eurameric-albumilla Ralf Scheepersin kanssa ja vieraili Eden’s Cursen The Second Coming -albumilla.
Diskografia

Sooloalbumit
Take a Look (1981)
You Won’t Find Me There (1982)
A Retrospective (EP, 2004)
Stories from a Blue Room (2006)
Queensrÿche
Operation: Mindcrime (1988)
Operation: Livecrime (1991)
Live Evolution (2001)
Operation: Mindcrime II (2006)
Mindcrime at the Moore (2007)
Radar
RPM (2000)
Solna
Sent from Heaven (EP, 2008)
Eurameric (2009)
Eden’s Curse
The Second Coming (2008)
Aiheesta muualla

Pamela Mooren sivusto (englanniksi)
Pamela Moore Myspacessa (englanniksi)
Pamela Moore Queensrÿchen sivustolla (englanniksi)
Out of Body

| Out of Body The Hooters |
| --- | --- | --- |

Studioalbumin tiedot
 Äänitetty : 1993
 Julkaistu: 11. toukokuuta 1993
 Formaatti: CD, LP
 Tuottaja(t): Joe Hardy, Eric Bazilian, Rob Hyman
 Tyylilaji: rock
 Kesto: 45.27
 Levy-yhtiö: MCA
The Hootersin muut julkaisut
| Zig Zag 1989 | Out of Body 1993 | The Hooters Live 1994 |
Out of Body on yhdysvaltalaisen rockyhtye The Hootersin  studioalbumi vuodelta 1993.
Kappaleet

Twenty-Five Hours a Day – 3.50 (säv. (Rob Hyman, Eric Bazilian, Jerry Williams)
Boys Will Be Boys – 4.24 (säv. Hyman, Bazilian, Cyndi Lauper)
Shadow of Jesus – 5.35 (säv.  Bazilian, Glenn Goss)
Great Big American Car – 5.16 (säv. Hyman, Bazilian, Wendy Waldman)
Private Emotion – 3.58 (säv. Hyman, Bazilian)
Driftin' Away – 4.57 (säv. Hyman, Bazilian)
Dancing on the Edge – 3.38 (säv. Hyman, Bazilian, John Bettis)
All Around the Place – 3.45 (säv. Hyman, Bazilian)
One Too Many Nights – 4.25 (säv. Hyman, Bazilian)
Nobody But You – 5.21 (säv. Hyman, Bazilian, Williams)
Strange Strange World (Japanin julkaisu) – 4.06 (säv. Rob Hyman, Wendy Waldman)
Kokoonpano

Rob Hyman – laulu, piano, urut, syntetisaattori, mellotron, haitari, lyömäsoittimet
Eric Bazilian – laulu, kitarat, mandoliini, basso, sitar, saksofoni, syntetisaattori, lyömäsoittimet
David Uosikkinen – rummut, lyömäsoittimet
John Lilley – kitara, laulu
Fran Smith Jr. – basso, laulu, tamburiini
Mindy Jostyn – viulu, laulu, kitara, huuluharppu
Kokoonpano > Muut soittajat

Cyndi Lauper – laulu (kappale "Boys Will Be Boys")
The Memphis Horns – tenorisaksofoni, trumpetti, pasuuna (kappaleet "All Around the Place" ja "Nobody But You")
Linda Minke – sello (kappale "Shadow of Jesus")
Max Huls – viulu (kappale "Shadow of Jesus")
Arviot

Allmusic:
Aiheesta muualla

Out of Body discogs.com -sivustolla
EPO

EPO voi tarkoittaa seuraavia asioita:
erytropoietiini, epo, hormoni
esperanto, ISO 639-2 -tunnus epo, kieli
Espoon rautatieasema, liikennepaikkalyhenne Epo, rautatieliikennepaikka
Euroopan patenttijärjestö, EPOorg (englannin sanoista European Patent Organisation ), kansainvälinen järjestö
Euroopan patenttivirasto, EPO (englannin sanoista European Patent Office), järjestön patentteja myöntävä elin
Euroopan patenttijärjestön hallintoneuvosto, (englannin sanoista Administrative Council), viraston toimintaa valvova elin
Etelä-Pohjalainen Osakunta, EPO, Helsingin yliopiston osakunta.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EPO”, voi hakea sivunnimihaulla, laajalla sivunnimihaulla tai tekstihaulla.
EP-levy

EP-levy (lyhenne sanoista Extended Play) on musiikkiäänite, joka on pidempi kuin single, mutta liian lyhyt käydäkseen albumista. EP sisältää yleensä 4–6 ääniraitaa, joiden yhteispituus on tavallisesti 15–30 minuuttia.
Alun perin EP:llä tarkoitettiin RCA Victorin kehittämää vinyylilevytyyppiä, jonka oli tarkoitus kilpailla Columbian kehittämien 12-tuumaisien LP-levyjen kanssa. Nämä EP:t olivat 10-tuumaisia, sisälsivät noin seitsemän ja puoli minuuttia musiikkia levypuolta kohden ja ne soivat 45 kierroksen minuuttinopeudella. Suosittuja varhaisia EP-levyjä olivat muun muassa RCA Victorin julkaisemat Elvis Presley -äänitteet sekä Walt Disneyn elokuvista tehdyt julkaisut. Pian EP vakiintui kuitenkin tarkoittamaan mitä tahansa albumia lyhyempää, mutta singlelevyä pidempää äänitettä.
Minialbumi on toinen termi, jolla viitataan EP-levyn pituiseen julkaisuun.
Pensastyrannit

| Pensastyrannit |
| --- | --- |
 Ruskopensastyranni (Casiornis rufus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tyrannit Tyrannidae
Suku::  Pensastyrannit Casiornis  Des Murs, 1856
Katso myös
   Pensastyrannit Wikispeciesissä   Pensastyrannit Commonsissa 
Infobox OKNimi-testi OK: 
Pensastyrannit (Casiornis) on tyrannien heimoon kuuluva lintusuku.
Lajit

Brasilianpensastyranni (Casiornis fuscus)
Ruskopensastyranni (Casiornis rufus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Casiornis (englanniksi)
Per Olof von Törne

P. O. von Törne.
Per Olof von Törne (6. helmikuuta 1882 Viipuri – 23. lokakuuta 1940 Turku) oli suomalainen historioitsija ja professori.
Vuosina 1911–1919 von Törne oli yleisen historian dosenttina Helsingin yliopistossa, ja sen jälkeen hän hoiti vuosina 1918–1940 Åbo Akademin Pohjoismaiden historian professuuria. Hän kirjoitti muun muassa Suomen Ritarihuoneen historian ja perusti aikakauskirjan Historisk Tidskrift för Finland.
Per Olof von Törnen vanhemmat olivat pankinjohtaja Johan Olof Reinhold von Törne (1849–1910) ja Olga Elisabeth Alexandrine von Knorring (1856–1946). Hänen veljiään olivat säveltäjä Bengt von Törne ja toimitusjohtaja Carl von Törne. Törnen puoliso oli Ellan Augusta von Born (1882–1945).
Teokset

Ptoleìmeìe Fallios: Cardinal de Côme (1907)
Om Finlands skattskydlighet till påfvedömet under medeltiden (1911)
Don Juan d’Austriche et les projects de conquête de l'Angleterre (1915)
Finlands riddarhus 1818–1918 I–II (1926–35)
Stundens krav (1918)
Finland under etthundratrettio år (1943)
Parlamentarismen i Europa (1936)
Diplomaattisia suhteita koskeva Wienin yleissopimus

Wienin yleissopimuksen ratifioineet valtiot   Sopimuksen ulkopuoliset YK:n jäsenvaltiot
Diplomaattisia suhteita koskeva Wienin yleissopimus on vuonna 1961 solmittu kansainvälinen sopimus, joka säätelee maiden välisiä diplomaattisia suhteita. Sopimus määrittelee diplomaattisen edustuston etuoikeudet, niin että diplomaatit voivat hoitaa virkatehtävänsä ilman pelkoa, että isäntämaa kohdistaisi heille vaatimuksia (ns. diplomaattinen koskemattomuus).
Elokuussa 2021 sopimuksen oli ratifioinut 193 maata. Sopimusta eivät ole ratifioineet muun muassa Etelä-Sudan ja Palau.
Osa sopimuksen allekirjoittajista on esittänyt varaumia joihinkin sopimuksen kohtiin ja/tai muiden sopijaosapuolien tekemiin varauksiin.
Diplomaattisia suhteita koskeva Wienin yleissopimus on osa Suomen lakia.
Dimítris Papadákis

| Dimítris Papadákis> Δημήτρης Παπαδάκης.Euroopan parlamentin jäsen |
| --- | --- |
 1.7.2014–  
Ryhmä:  S&D-ryhmä
Henkilötiedot
Syntynyt: 22. elokuuta 1966 (ikä 58) Famagusta, Kypros
Kansalaisuus:  kyproslainen
Tiedot
Puolue:  EDEK
Aiheesta muualla
www.dpapadakis.eu
Dimítris Papadákis (kreik. Δημήτρης Παπαδάκης; s. 22. elokuuta 1966 Famagusta, Kypros) on kyproslainen poliitikko. Papadákis edustaaa EDEK-puoluetta. Papadákis on toiminut Euroopan parlamentin jäsenenä heinäkuusta 2014 lähtien. Papadákis edustaa Euroopan parlamentissa sosialidemokraattista ryhmää.
Aiheesta muualla

Dimítris Papadákis Euroopan parlamentin jäsenet. Euroopan parlamentti.